आङछिरिङ स्मृति गल्फमा रविनको अग्रता
गोकर्ण फरेस्ट रिर्साटमा शुक्रबार सुरु आङछिरिङ शेर्पा दोस्रो स्मृति गल्फ प्रतियोगितामा रविन फुयाँलले अग्रता लिएका छन् । उनी ११ ह्यान्डीक्यापमा खेल्दै ४३ अंक बटुलेर अगाडि छन् । उनका प्रतिद्वन्द्वी निष्कर्षबहादुर घले ४१ अंकसहित दोस्रोमा छन् ।
काठमाडौँ — गोकर्ण फरेस्ट रिर्साटमा शुक्रबार सुरु आङछिरिङ शेर्पा दोस्रो स्मृति गल्फ प्रतियोगितामा रविन फुयाँलले अग्रता लिएका छन् । उनी ११ ह्यान्डीक्यापमा खेल्दै ४३ अंक बटुलेर अगाडि छन् । उनका प्रतिद्वन्द्वी निष्कर्षबहादुर घले ४१ अंकसहित दोस्रोमा छन् ।बेस्ट ग्रसतर्फ मिथुन राई ३४ ग्रससहित अगाडि छन् । उनी पछि पेम्बा शेर्पा ३१ ग्रस छन् । महिलातर्फ ३४ अंक बटुल्दै गीता गुरुङ अगाडि छन् भने ३१ अंक लिएर प्रतिभा राई दोस्रोमा छन् । सिनियरतर्फ दिलीप रायमाझीले ३६ अंक बटुलेका छन् भने जुनियरमा आइन्स्टिना टण्डन १० अंक बनाएर अगाडि छन् ।आशय ढुंगाना लङ्गेस्ट ड्राइभ, तारा कार्की चित्रकार क्लोजेस्ट टु द पिन र पेम्बा शेर्पा मोस्ट बर्डी विधामा अगाडि छन् । प्रतियोगिता स्टेबलफोर्ड फम्र्याट ३/४ ह्यान्डीक्यापमा खेलाइएको छ ।दुई दिने प्रतियोगिताको यती एयरलाइन्सकी प्रबन्ध निर्देशक तथा स्व. आङछिरिङ शेर्पाकी श्रीमती चन्दा शेर्पाले गरेकी हुन् ।